Red Panda

จำนวนประชากรในป่า : 9,000

**ทั่วไป**

แพนด้าแดง ( หรือ Ailurus fulgens ) เป็นสัตว์เลี้ยงลูกด้วยนมที่อาศัยอยู่ในป่าบริเวณเทือกเขาหิมาลัย และในอีกหลายพื้นที่ของประเทศจีน. แม้จะได้ชื่อว่าแพนด้า แต่ลักษณะทางกายภาพของมันก็ไม่ได้ใกล้เคียงกับแพนด้าร่างใหญ่ที่หลาย ๆ คนเคยรู้จัก. อย่างไรก็ตาม ทั้งสองสายพันธุ์ก็ยังคงมีลักษณะเฉพาะที่คล้ายกันอย่างการกินไผ่เป็นอาหารหลัก. พวกมันมีขนสีแดง ขาสีดำ หูสีขาว มีลวดลายของหางที่เป็นปล้อง ๆ คล้ายกับแหวน และมีส่วนของจมูกและปากที่ยื่นยาวออกมา โดยความยาวเฉลี่ยของหัวและลำตัวรวมกันจะอยู่ที่ 28 ถึง 59 เซนติเมตร และ 28 ถึง 59 เซนติเมตร ในส่วนของหาง. พวกมันเป็นผู้เชี่ยวชาญในด้านการปีนป่ายและว่ายน้ำที่ใช้ชีวิตอย่างสนุกสนานในพื้นที่ที่มีความหลากหลายทางสภาพแวดล้อม.

ปัจจุบันแพนด้าแดงเป็นอีกหนึ่งสายพันธุ์ที่กำลังถูกคุกคาม โดยมีการตัดไม้ทำลายป่าเป็นสาเหตุหลักซึ่งทำให้มันพวกสูญเสียแหล่งที่อยู่ ในขณะที่สาเหตุรองเกิดจากการที่พวกมันถูกล่าเพื่อเอาขน และความเสี่ยงจากการผสมพันธุ์ระหว่างสายเลือด ซึ่งเกิดขึ้นเมื่อจำนวนประชากรลดลงอย่างมาก ด้วยกลุ่มของยีนส์ (Genetic pool) ที่จำกัด ทำให้สัตว์ที่ผสมพันธุ์ข้ามสายเลือดมีโอกาสที่จะให้กำเนิดลูกที่อ่อนแอได้. เพื่อที่จะอนุรักษ์นประชากรแพนด้าแดงป่าจึงได้มีการสร้างการป้องกันรอบ ๆ อาณาเขตของพวกมัน และในบางพื้นที่ได้มีการจัดให้เป็นพื้นที่ท่องเที่ยวเชิงอนุรักษ์เพื่อรณรงค์ให้ผู้คนที่เข้ามาชมตระหนักถึงปัญหาดังกล่าว และร่วมสมทบทุนในการสนับสนุนการอนุรักษ์